ທູດບູຣຸນດີ ກ່າວວ່າ ການສະມັກເປັນ ປະທານາທິບໍດີ ເປັນຄຳຖາມ ລັດຖະທຳມະນູນ
​ເອກ​ອັກຄະ​ລັດຖະທູດ Burundi ສ​ຫລ ທ່ານ Ernest Ndabashinze ກ່າວວ່າ ການ​ເລືອກ​ຕັ້ງ​ ປະທານາທິບໍດີ ຄວນ​ທີ່​ຈະປະຕິບັດຕາມ ລັດຖະທຳ​ມະນູນ​ຂອງປະ​ເທດ.
ການກະກຽມກຳລັງດຳເນີນຢູ່ ສຳຫລັບເລືອກຕັ້ງປະທານາທິບໍດີ ໃນເດືອນມິຖຸນາ ທີ່ປະເທດ Burundi ທ່າມກາງທີ່ມີຄຳຖາມວ່າ ປະທານາທິບໍດີ Pierre Nkurunziza ຄວນຈະລົງສະມັກເປັນ ສະໄໝທີສາມຫຼືບໍ່ ຫວ່າງມໍ່ໆມານີ້ ຫລາຍພັນຄົນໄດ້ເຂົ້າຮ່ວມການເດີນຂະບວນ ທີ່ ສະໜັບສະໜູນໂດຍລັດຖະບານ ໃນນະຄອນຫລວງ Bujumbura ຂອງ Burundi ໃນຂະນະທີ່ປະເທດຕຽມການເລືອກຕັ້ງ ປະທານາ ທິບໍດີ ໃນທ້າຍປີນີ້ ເຖິງແມ່ນວ່າ ປະທານາທິບໍດີ Nhurunziza ຍັງບໍ່ທັນໄດ້ປະກາດ ການສະມັກຂອງທ່ານບັນດາກຸ່ມສັງຄົມພົນລະເຮືອນຈຳນວນນຶ່ງ ກ່າວວ່າ ຖ້າຫາກທ່ານ ໄດ້ຮັບໄຊຊະນະອີກ ນີ້ຈະເປັນສະໄໝທີສາມທີ່ຜິດກົດໝາຍ ຄວາມສັບສົນມີຢູ່ວ່າ ສະໄໝທຳອິດຂອງທ່ານນັ້ນຄວນນັບເອົາຫລືບໍ່ ເພາະວ່າເວລານັ້ນ ທ່ານໄດ້ຖືກເລືອກຈາກສະພາ ແທນທີ່ແມ່ນການເລືອກຕັ້ງໂດຍກົງພາຍໃຕ້ລັດຖະທຳມະນູນ ແຕ່ຮອງລັດຖະມົນຕີຊ່ອຍວ່າການກະຊວງຕ່າງປະເທດສະຫະລັດ ທ່ານ David Gilmour ກ່າວວ່່າ ບໍ່ກ່ຽວວ່າ ລັດຖະທຳມະນູນກ່າວວ່າຢ່າງໃດ ຂໍ້ຕົກລົງສັນຕິ ພາບ Arusha ຍັງ ສືບຕໍ່ເປັນອົງປະກອບທີ່ສຳຄັນຂອງສະຖຽນລະພາບ ທີ່ຍັງມີ ຢູ່ຕໍ່ມາຂອງປະເທດ ຂໍ້ຕົກ ລົງດັ່ງກ່າວ ພຽງແຕ່ອະນຸຍາດໃຫ້ເປັນປະທານາທິບໍ ດີໄດ້ສອງສະໄໝເທົ່ານັ້ນ ເຖິງຢ່າງໃດກໍດີ ເອກອັກຄະລັດຖະທູດ Burundi ປະຈຳນະຄອນຫລວງວໍຊິງຕັນ ທ່ານ Ernest Ndabashinze ກ່ວວ່າ ການເລືອກຕັ້ງປະທານາທິບໍດີ ສົມຄວນທີ່ຈະປະຕິບັດ ຕາມ ລັດຖະທຳມະນູນຂອງ Burundi ໃນການສົນທະນາຫວ່າງມໍ່ໆມານີ້ ກ່ຽວກັບການກະກຽມເລືອກຕັ້ງນັ້ນ ຮອງລັດຖະມົນ ຕີຊ່ອຍວ່າການກະຊວງການຕ່າງປະເທດສະຫະລັດ ທ່ານ Gilmour ກ່າວວ່າ ວໍຊິງຕັນ ມີຄວາມໝາຍໝັ້ນຕໍ່ຄວາມທຸ່ນທ່ຽງແລະສັງຄົມປະຊາທິປະໄຕ ໃນ Burundi ທ່ານກ່າວ ວ່າ ໄດ້ມີການອະນຸມັດ 13 ລ້ານໂດລາ ຕໍ່ຄວາມພະຍາຍາມດັ່ງກ່າວ ແຕ່ກໍຍັງມີສາເຫດ ທີ່ພາໃຫ້ເປັນຫ່ວງຢູ່ ເພາະວ່າ ການຈັບກຸມບັນດານັກຂ່າວ ສະມາຊິກພັກຝ່າຍຄ້ານຈຳ ນວນນຶ່ງ ແລະບຸກຄົນອື່ນໆອີກ ທີ່ໄດ້ກ່າວໂຈມຕີທ່າທີຂອງລັດຖະບານນັ້ນ